The Big Bang Theory

Πρωταγωνιστές

Λέναρντ Χόφστάντερ (Leonard Hofstadter)

Παίζεται απ' τον Τζόνι Γκαλέκι. Πειραματικός φυσικός με δείκτη νοημοσύνης 173, έλαβε το διδακτορικό του όταν ήταν 24 ετών. Η μητέρα του Dr. Beverly Hofstadter, είναι μία νευρολόγος και ψυχίατρος. Όπως και όλους τους άλλους αρσενικούς χαρακτήρες, είναι και αυτός ένας σπασίκλας που αγαπά τα βιντεοπαιχνίδια, τα κόμικς και το Dungeons & Dragons. Έχει δυσανεξία στη λακτόζη και μοιράζεται το διαμέρισμα του με τον Σέλντον. Ερωτεύεται την γειτόνισσά του Πένυ με το που συναντιούνται για πρώτη φορά.
Σέλντον Κούπερ (Sheldon Cooper)

Παίζεται απ' τον Τζιμ Πάρσονς. Προέρχεται από το Γκάλβεστον, Τέξας. Ήταν ένα παιδί θαύμα με ειδητική μνήμη που ξεκίνησε το κολέγιο στην ηλικία των 11, άρχισε τις μεταπτυχιακές σπουδές στα 14 και πήρε Διδακτορικό στα 16. Ένας θεωρητικός φυσικός που ερευνά την κβαντομηχανική και τη θεωρία των χορδών ενώ έχει δύο διδακτορικά. Παρά το IQ του που φτάνει 187, βρίσκει πολλές καθημερινές ρουτίνες κοινωνικών καταστάσεων και της ζωής γενικότερα δύσκολες να κατανοηθούν και να αντιμετωπιστούν. Ο πατέρας του πέθανε όταν ήταν 14, και η μητέρα του, Μαρία είναι μια αφοσιωμένη Χριστιανή. Έχει μια δίδυμη αδελφή, έχει μια κακή κατανόηση των συναισθημάτων των άλλων, υπερηφανεύεται για την ευφυΐα του και υποτιμά πολλές φορές τους φίλους του.
Πένυ (Penny)

Παίζεται απ' την Κέιλι Κουόκο. Φιλοδοξεί να γίνει ηθοποιός και προέρχεται από μια πόλη λίγο πιο έξω από την Ομάχα της Νεμπράσκα. Ζει απέναντι απ' τους Λέναρντ και Σέλντον. Πηγαίνει σε διάφορες οντισιόν που δεν είναι πολύ επιτυχής. Για να ζήσει, δουλεύει ως σερβιτόρα και περιστασιακά ως μπαργούμαν στο The Cheesecake Factory. Παραιτείται απ' τη δουλειά της στην έβδομη σεζόν και γίνεται φαρμακευτική εκπρόσωπος στην εταιρεία της Μπερναντέτ, αφού έχει εγκαταλείψει την ελπίδα της να γίνει μια επιτυχημένη ηθοποιός. Έχει πολύ πιο κοινή λογική και κοινωνική ευαισθητοποίηση από τους άλλους βασικούς χαρακτήρες. Τα φτιάχνει και τα χαλάει κάμποσες φορές με τον Λέναρντ. Είναι πολύ ακατάστατη και συχνά πίνει αλκοόλ. Μέχρι σήμερα, το επίθετό της δεν έχει αποκαλυφθεί. Στην τέταρτη σεζόν οι τρεις βασικοί γυναικείοι ρόλοι, Η Πένυ, Μπερναντέτ και Έιμυ αρχίζουν να κάνουν παρέα και φτιάχνουν την δική τους 'ομάδα'.
Χάουαρντ Τζόελ Γουόλοβιτς (Howard Joel Wolowitz)

Παίζεται απ' τον Σάιμον Χέλμπεργκ. Ένας Εβραίος μηχανικός αεροδιαστημικής. Ζει με τη μητέρα του Ντέμπι. Ο πατέρας του, τους άφησε και τους δύο όταν ήταν 11 και δεν έχει ακούσει τίποτα γι' αυτόν από τότε, με εξαίρεση ένα γράμμα στα δέκατα όγδοα γενέθλιά του, το οποίο αρνήθηκε να ανοίξει. Σε αντίθεση με τους  Σέλντον, Λέναρντ και Ραζ δεν έχει διδακτορικό κερδίζοντας την περιφρόνηση του  Σέλντον. Υπερασπίζεται τον εαυτό του επισημαίνοντας ότι έχει μεταπτυχιακό τίτλο στη μηχανική και ότι σχεδιάζεται να εκτοξευτεί στο διάστημα, σε αντίθεση με την καθαρά αφηρημένη εργασία των φίλων του. Τελικά πηγαίνει στο διάστημα στο τέλος της πέμπτης σεζόν. Έχει μια έντονη αίσθηση του χιούμορ, το οποίο οι Λέναρντ και Ραζ εκτιμούν περιστασιακά. Βγαίνει ραντεβού με την Μπερναντέτ και μετά παντρεύονται. Φεύγουν από το σπίτι της μάνας του και μένουν μαζί. Στην όγδοη σεζόν η μάνα του πεθαίνει τραγικά μετά από μια επίσκεψη στην Φλόριντα. Για την ακρίβεια πήγε για έναν υπνάκο, αλλά δεν ξύπνησε ποτέ...
Ρατζές Ραμαγιάν "Ραζ" Κουθραπάλι (Rajesh Ramayan "Raj" Koothrappali)

Παίζεται απ' τον Κούναλ Ναγιάρ. Από το Νέο Δελχί, Ινδία, εργάζεται ως αστροφυσικός σωματιδίων στο Caltech. Η οικογένειά του είναι πολύ πλούσια. Είναι πολύ ντροπαλός με τις γυναίκες και δεν είναι σε θέση να μιλήσει με αυτές τους πρώτους έξι μήνες μετά την γνωριμία τους, εκτός αν πίνει αλκοόλ (ή τουλάχιστον νομίζει ότι είναι μεθυσμένος) ή παίρνει ένα πειραματικό φάρμακο. Έχει μια αναπτυγμένη θηλυκή πλευρά αλλά επιμένει πως δεν είναι γκέι. Επίσης έχει έναν σκύλο που ονομάζεται Κανέλα, και η παρέα συχνά αστειεύεται για το πόσο ασυνήθιστα κοντά είναι.

Συμμετοχές

Λέσλι Γουίνκλ (Leslie Winkle)

Παίζεται απ' την Σάρα Γκίλμπερτ (εμφανίστηκε στις σεζόν 1, 2 και περιστασιακά στην 3). Είναι μία φυσικός και εργάζεται στο ίδιο εργαστήριο με τον Λέναρντ. Εμφανισιακά είναι σαν τον Λέναρντ, αλλά σε θηλυκή μορφή, φορώντας μαύρα γυαλιά και sweat jacket. Ο  Σέλντον την θεωρεί εχθρό του, λόγω των αντικρουόμενων επιστημονικών θεωριών τους. Έκανε σεξ με τον Λέναρντ και μετά με τον  Χάουαρντ. Έφυγε απ' τη σειρά στον τρίτο κύκλο.
Μπερναντέτ Ροστενκόφσκι (Bernadette Rostenkowski-Wolowitz)

Παίζεται απ' την Μελίσα Ράους (απ' την σεζόν 3). Είναι πολωνικής καταγωγής και ανατράφηκε σε μια καθολική οικογένεια. Μια νεαρή γυναίκα με έναν πολύ υψηλό τόνο φωνής που δούλευε ως σερβιτόρα με την Πένυ. Αργότερα άρχισε να φοιτά μικροβιολογία. Ο πατέρας της, Mike είναι ένα συνταξιούχος αστυνομικός ενώ έχει άλλα τέσσερα αδέρφια. Η Πένυ την γνωρίζει στον  Χάουαρντ και άρχισαν να βγαίνουν. Στην σεζόν 4 τα χαλάνε και τα ξαναβρίσκουν και στο τέλος της σεζόν 5 παντρεύονται. Αν και φαίνεται ένας καλός, γλυκός και αγαθός άνθρωπος, είναι απίστευτα ανταγωνιστική και πολλές φορές γίνεται εκδικητική και επιθετική όταν την προκαλούν, προσβάλλοντας τους πάντες.
Έιμυ Φάρα Φάουλερ (Amy Farrah Fowler)

Παίζεται απ' την Μαγίμ Μπιάλικ (απ' την σεζόν 4). Οι Ραζ και Χάουαρντ δημιουργούν έναν κρυφό λογαριασμό για τον  Σέλντον σ' ένα site γνωριμιών και η Έιμυ αποδείχθηκε η "τέλεια" σύντροφος. Είναι απ' την Γκλέντεϊλ και φανατική οπαδός της σειράς Μικρό σπίτι στο λιβάδι. Αυτή και ο  Σέλντον αρχικά είχαν πολλά κοινά χαρακτηριστικά, αλλά μετά από την παρέα με τις Πένυ και Μπερναντέτ, γίνεται πιο κοινωνική και ρομαντική. Το συμφωνητικό της σχέσης που υπέγραψε με τον  Σέλντον λέει ότι είναι μαζί, αλλά δε έχουν σχέση. Η σχέση τους εξελίσσεται αργά μέχρι το σημείο που ο  Σέλντον την θεωρεί κοπέλα του και της λέει ότι την αγαπά. Η σεξουαλική απογοήτευση της Έιμυ με τον  Σέλντον είναι ένα επαναλαμβανόμενο θέμα στη σειρά. Θεωρεί την Πένυ την καλύτερη φίλη της, ενώ η Πένυ αρχικά δεν έδινε τεράστια σημασία. Έχει διδακτορικό στη νευροβιολογία, και συχνά χρησιμοποιεί πιθήκους στις έρευνες και τα πειράματα της.
Στιούαρτ Μπλουμ (Stuart Bloom)

Παίζεται απ' τον Κέβιν Σούσμαν (εμφανίζεται περιστασιακά στις σεζόν 2 - 5 και 7, πρωταγωνιστεί στις 6 & 8). Ο ήπιος και μοναχικός ιδιοκτήτης του καταστήματος κωμικών βιβλίων (comic book store) όπου συχνάζουν οι αρσενικοί χαρακτήρες της σειράς. Ένας λαμπρός καλλιτέχνης, είναι απόφοιτος του φημισμένου Rhode Island School of Design. Αν και είναι κοινωνικά αδέξιος, κατέχει ελαφρώς καλύτερες κοινωνικές δεξιότητες από ό,τι η υπόλοιπη παρέα. Βγαίνουν με την Πένυ μερικές φορές μέχρι που τον αποκαλεί κατά λάθος Λέναρντ. Στο τέλος της σεζόν 7 το κατάστημά του καίγεται και προσωρινά αναλαμβάνει την φροντίδα της μητέρας του  Χάουαρντ. Έρχονται πιο κοντά και αναπτύσσουν μια περίεργη σχέση, η οποία ενοχλεί τον Χάουαρντ.